Kopa

Kopa on küla Hiiumaal Hiiumaa vallas. Enne 2017. aasta haldusreformi kuulus küla Hiiu valda ja kuni 2013. aastani Kõrgessaare valda.

Kopa küla piirneb põhjas Luidja, läänes ja lõunas Villamaa ning idas Puski külaga.

 Nimi 
Kohanime on mainitud 1725–1726 Läänemaa adramaarevisjonis kui Koppa.

Kohanimi pärineb Paul Ariste arvates sõnast kopp ('koor, kest, väike anum').

 Loodus 
Küla põhjaosa läbib Luidja jõgi. Külas asub Kopa allik.

 Ajalugu 
Kopa küla kuulus ajalooliselt Kõrgessaare mõisa alla. Küla kasvas välja samanimelisest talust. Esimest korda mainiti seda nime 1726, kui nimetati Kõrgessaare mõisa all Paope vakuses elavat talumeest Koppa Matz.

Küla oli tekkinud 20. sajandi alguseks. 1917. aastal oli külas neli talu. Ilmselt 1930. aastateks oli küla liidetud läänepoolse Villamaa külaga, kuid 1997. aastal taastati see omaette külana.

+ Kopa ajaloolised talud (1917)Kõrgessaare valla elanike nimekiri; Rahvusarhiiv, era.4313.1.608; 1917. Talu number  Talu nimi  Suguvõsa 1  Koppe  Põllo 2  Mihkli Sedrik, Nõmm 3  Paavli Laid, Sedrik 4  Peetri  Rõmmel

 Taristu 
Küla keskosa läbib Villamaa–Puski tee, millega lõikub Mäki tee.

 Kultuur 
Kopa külas sündis kunstnik Kaljo Põllu.

 Viited 

Kategooria:Hiiumaa valla külad